“O‘zbekiston Respublikasi yagona sport tasnifi to‘g‘risidagi nizomni tasdiqlash haqida”gi buyruqni o‘z kuchini yo‘qotgan deb topish haqida

O‘zbekiston Respublikasining “Jismoniy tarbiya va sport to‘g‘risida”gi Qonuni hamda O‘zbekiston Respublikasi Vazirlar Mahkamasining 2017-yil 16-martdagi 148-son “O‘zbekiston Respublikasi Jismoniy tarbiya va sport davlat qo‘mitasi to‘g‘risidagi nizomni tasdiqlash haqida”gi qaroriga muvofiq O‘zbekiston Respublikasi Jismoniy tarbiya va sport davlat qo‘mitasi qaror qiladi:
 1. O‘zbekiston Respublikasi madaniyat va sport ishlari vazirining 2011-yil 23-dekabrdagi 1166-son “O‘zbekiston Respublikasi yagona sport tasnifi to‘g‘risidagi nizomni tasdiqlash haqida”gi buyrug‘i (ro‘yxat raqami 2323, 2012-yil 6-fevral) (O‘zbekiston Respublikasi qonun hujjatlari to‘plami, 2012-y., 6-son, 65-modda) o‘z kuchini yo‘qotgan deb topilsin.
 2. Mazkur qaror O‘zbekiston Respublikasi Xalq ta’limi vazirligi, Mudofaa vazirligi, Ichki ishlar vazirligi, O‘zbekiston Kasaba uyushmalari Federatsiyasi Kengashi hamda O‘zbekiston Mudofaasiga ko‘maklashuvchi “Vatanparvar” tashkiloti Markaziy Kengashi bilan kelishilgan. 
 3. Mazkur qaror rasmiy e’lon qilingan kundan e’tiboran kuchga kiradi.